
NARVA LINNAVALITSUS

K O R R A L D U S

Narva								    ____.01.2020. a nr _____ - k


Narvas Kreenholmi tänav 25 hoones 
asuva ruumi tasuta kasutusse andmine
(Mittetulundusühing AJAVÄRTEN)


1. ASJAOLUD JA MENETLUSE KÄIK

Narva Linnavalitsuse Linnamajandusametile laekus MTÜ AJAVÄRTEN, registrikood 80551122, juhatuse liige Liudmila Turaeva, taotlus palvega alandada üüritasu üürilepingu alusel Narvas aadressil Kreenholmi tänav 25 neljandal korrusel asuva ruumi nr 133 kasutamise eest.

Ruumi pindala:                                          22,8  m²
Arvutuslik üüritasu:                                  10,03 eurot kuus
Hooldustasu:                               	       26,90 eurot kuus

Ruumi kasutatakse 7-11-aastastele lastele ja pensioniealistele inimestele tegevuse korraldamiseks. MTÜ korraldab koolivaheaegadel töötubasid ja festivali „Võta vanaema kaasa“.

MTÜ AJAVÄRTEN taotlust arutati Narva Linnavalitsuse linnavarakomisjoni koosolekul 17.12.2019 (protokoll nr 15) ning otsustati:
13.1. Vabastada MTÜ AJAVÄRTEN, registrikood 80551122, üüritasust aadressil Narvas Kreenholmi tänav 25 neljandal korrusel asuva ruumi nr 133 pindalaga 22,8 m2 kasutamise eest.
13.2. Narva Linnavalitsuse Linnamajandusametil esitada punktis 13.1 nimetatud otsus Narva Linnavalitsuse istungile korralduse vastuvõtmiseks.


2. ÕIGUSLIKUD ALUSED

Narva Linnavolikogu 17.03.2005. a määruse nr 14 “Linnavara kasutusse andmise kord” § 7 lg 2 p 3 sätestatu alusel võib linnavara mittetulundusühingutele anda tähtajaga kuni 5 aastat või tähtajatult tasuta kasutusse linnavalitsuse korraldusega.


3. OTSUS

3.1.	Vabastada MTÜ AJAVÄRTEN, registrikood 80551122, üüritasust aadressil Narvas Kreenholmi tänav 25 neljandal korrusel asuva ruumi nr 133 pindalaga 22,8 m2 kasutamise eest.
3.2.	Narva Linnavalitsuse Linnamajandusametil sisse viia 25.06.2018 sõlmitud „Äriruumi üürilepingusse nr 1/845“ muudatused.

 
4. RAKENDUSSÄTTED

4.1.	Narva Linnavalitsuse Linnamajandusametil teha korraldus teatavaks MTÜ-le AJAVÄRTEN.
4.1. Korraldus jõustub seadusega sätestatud korras.
4.2. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.




Aleksei Jevgrafov
linnapea         						Üllar Kaljuste
								linnasekretär

